लिरगिरि- रत्नेस्वर बसुमतारी राजखान्थिआव लोगो-सुथुर मोनबो गैया। राजखान्थिआरी गोहोबोलो मोननाय मोनिनि हालसालखौ नायनानै सुथुरानो माब्लाबा लोगोबो जानो हायो आरो लोगोआनो सुथुरबो जानो हागै। बिसायख’थिनि समाव आरो बिसायख’थिनि रिजाल्ट ओंखारनाय उनाव राजखान्थियारी गोहोबोलो मोननाय-मोनिनि बेलायाव आसामनि थामहिनबा भारतनि गुबुन गुबुन राजखान्थिआरी हालसालखौ बिजिरना नायोबोलानो बे बाथ्राखौ मिथिना मोननाय जायो। फंसे बाथ्रायाव बुंनो थाङोब्ला राजखान्थियाव अरायथा लोगोबो थाया आरो अरायथा सुथुरबो थाया।